שמואל א', פרק ח'
כיתה: ה
נושא הקטע: העם מבקש מלך (פסוקים 6-1)
מטרות: 
1. התלמידים יוכלו לנתח קטע על ידי נושאים שהם מכירים מתחום השפה: סיבות, עובדה, נימוק וטענה.
2. התלמידים ינקטו עמדה מנומקת ומבוססת כלפי התפיסה שלעם ישראל אין מלך, האם בכלל צריך מלך?
3. התלמידים יכירו את החברה המקראית ואת השינויים שחלו בה בעקבות בקשת העם למלך. 
4. האזנה ודיבור למטרות שונות- התלמידים יציגו את תוצריהם בפני הכיתה.
מהלך השיעור: 
1. אראה לתלמידים תמונה של הפגנה מימינו ותמונה של פניית העם למנהיג בתקופת המקרא. נדון מה אנחנו רואים בתמונה? על מה יכול להיות שהאנשים בתמונה מפגינים? למי הם פונים? 
            אשתמש בשקיפות ותוצג לתלמידים תמונה של בני העם כשהם פונים לשמואל בבקשה                                               לשים מלך בישראל.
נעמוד על ההבדלים בין התמונות. האם קיים הבדל בין הרצונות של העם היום ובתקופת המקרא? האם העם יכול להשפיע? 
2. אסביר לתלמידים שהיום אנו נקרא את אחד הפרקים הדרמטיים שחולל מהפכה בצורת השלטון בישראל. אקרא לתלמידים את פסוקים 6-1, ואשאל אותם מה הדרמה בפסוק? 
3. נדון על ההבדל בבקשת המלך המספר ומפי זקני העם, מדוע יש הבדל? 
4. העם מבקש משמואל מלך, נוציא מתוך הטקסט את הסיבות, הנתונים והטענה לכך. 
5. "ובניך לא הלכו בדרכיך"- האם בניו של שמואל התאימו לתפקיד? מדוע? איזה עוד בנים אתם מכירים שלא הלכו בדרכי אביהם? השוואה לבני עלי, מה היה סופם? 
6.  "שימה לנו מלך לשפטנו ככל הגויים"- מה משמעות הביטוי "ככל הגויים"?, מי הם הגויים, מי היווה איום על עם ישראל?  
7. נדון- מהו ראיון ומהי מטרתו? נתחלק לזוגות, כל זוג יצטרך להכין ראיון עם שמואל/בניו של שמואל/אדם מהעם/זקני העם ולענות על שאלות המראיין מנקודת מבטו של הדמות שבחר על סמך הקטע שקראנו ופרקים קודמים. לפני כתיבת הראיון כל זוג יתכנן על דף מהן השאלות שאותן הוא ירצה לשאול בראיון.חלק מהזוגות יציגו את הראיון במליאה .
8. סיכום- נסיים בדיון על השאלה האם עדיף שלטון רבים או יחיד? נסכם ונאמר שהעם ביקש מלך מתוך מצוקה, מה ההשלכות של כך? 








נושא הקטע: משפט המלך (פסוקים 22-7)
מטרות:
1. נדון באילו עניינים עוסק שמואל בנאומו ומהי מטרתו
2. נזהה אמצעים רטוריים בנאום המלך של שמואל- הכרה והבנה של המערכת הלשונית: שורש מנחה וכינויי קניין
3. נערוך השוואה בין התפיסות השונות לדמות המלך כפי שהיא נתפסת במקרא וכפי שהיא נתפסת כיום
מהלך השיעור:
1. נקרא את פסוקים 18-7 ונדון מדוע שמואל מתנגד לכך שיהיה מלך? אבקש מהתלמידים לנסות לחדור לדמותו של שמואל ולהבין מהם המניעים שלו לכך. 
2. נקרא את משפט המלך פסוקים יא-כב:
מדוע שמואל מציין בפני העם שאלו דברי ה'? האם התחלת הנאום "זה יהיה משפט המלך" מציינת משהו חיובי או שלילי? 
3. מהם הדברים אותם עתיד המלך לגזול מתושביו? כיצד הם מסודרים בדבריו של שמואל? 
4. נזהה את הנושאים המרכזיים בחיי המלך: 
5. נחזור אל נאום שמואל ונזהה את השורש המנחה בנאום (ל.ק.ח)
נזהה את כינויי הקניין בנאום שמואל? (שלכם ו- לו)
חישבו על המילה "קניין"- איזו מילה היא מזכירה לכם? 
מה הקשר בין "קניין" "לשייכות"?

כינויי הקניין מציינים שייכות: הספר שלי - ספרי.
ספר: שם עצם+ שלי: מילת שייכות= ספרי.


מהי מטרתו של שמואל בכך שהוא מביא את הדברים כך? 

6. לסיכום – נסכם את האמצעים שבהם משתמש שמואל כדי להוכיח את צדקתו



























נושא הקטע: תגובת העם

מטרות:
1. נשווה את הנאמר על דמות המלך בפרקנו ואת הנאמר בספר דברים יז 14-הסוף
2. יצירת דיון כיתתי סביב דמות המלך הרצוי באמצעות שני שירים חוץ מקראיים: "משתגע כבר מלך להיות" מתוך מלך האריות ו"לו הייתי מלך" מאת אנדה אמיר
מהלך השיעור:
1. אקרא את פסוקים 22-19 ואשאל מהי תשובתו של העם לדברי שמואל? אבקש לבסס את דבריהם מהטקסט.
2. אבקש מהתלמידים לפתוח את ספר דברים פרק יז ונקרא את פסוקים 14- הסוף. נבדוק מהן המגבלות שהחוק מטיל על המלך? ומדוע לדעתכם מגבלות אלה הוטלו עליו? נעמוד על המילה המנחה "לא" בקטע זה.
3. התלמידים יכתבו במחברתם את ההבדל בין דמות המלך שמצטיירת בחוקי המלך (דברים י"ז) לבין דמות המלך שמצטיירת מדברי שמואל ומהי דעתם, האם שמואל מנסה לאיים על העם?
4. נאזין לשיר "משתגע כבר מלך להיות" מתוך "מלך האריות" (http://www.youtube.com/watch?v=fI2Ec6FcfY0)  נחשוב איזו מין דמות מלך סימבה מייצג?
נאזין לשיר "לו הייתי מלך" של חוה אלברשטיין (http://www.youtube.com/watch?v=zzcjp-5pv7M )נחשוב, איזו מין דמות מלך עולה מן השיר? 
5. לסיכום- השוואה בין דמויות המלך השונות, בשיר "משתגע כבר מלך להיות", "לו הייתי מלך", דמות המלך ששמואל מעלה, דמות המלך בחוק המלך בספר דברים. 
 






